Illum il-Kunsill laħaq qbil dwar il-pożizzjoni tiegħu (approċċ ġenerali) dwar riforma ewlenija tas-settur tat-trasport bit-triq , li jinkludi l- kondizzjonijiet tax-xogħol tax-xufiera , regoli speċjali dwar l-istazzjonar tax-xufiera fit-trasport internazzjonali u l- aċċess għas-suq tat-trasport tal-merkanzija aħjar. Ir-riforma hija mfassla biex tiżgura bilanċ bejn kondizzjonijiet tax-xogħol adegwati għax-xufiera u l-libertà għall-operaturi li jipprovdu servizzi transkonfinali. Din ser tipprovdi wkoll ċarezza għas-settur u ttemm l-interpretazzjonijiet nazzjonali differenti tar-regoli. Il-qbil tal-lum iwassal biex ikunu provduti regoli aktar ġusti għax-xufiera u l-kumpanniji tat-trasport, u biex ikun hemm effiċjenza akbar għall-awtoritajiet ta' kontroll nazzjonali. Ix-xufiera professjonali ser jibbenefikaw minn kondizzjonijiet tax-xogħol aħjar, u l-kumpanniji li joperaw fi stati membri differenti ser jibbenefikaw minn ċertezza legali akbar u inqas burokrazija. Li jintlaħaq qbil dwar dawn il-proposti kienet prijorità ewlenija għall-presidenza Awstrijaka. Norbert Hofer, Ministru għat-Trasport, l-Innovazzjoni u t-Teknoloġija tal-Awstrija, President tal-Kunsill Element ewlieni biex jittejjeb l- huwa li jkun hemm mod affidabbli biex jiġi rreġistrat meta u fejn it-trakk ikun qasam fruntiera u biex jiġu lokalizzati attivitajiet ta' tagħbija u ta' ħatt. It-tieni verżjoni tat- takografu intelliġenti ser tagħmel dan kollu b'mod awtomatiku. Il-vetturi kollha li jwettqu operazzjonijiet ta' trasport internazzjonali jkollhom jiġu mgħammra b'dan l-apparat sa tmiem l-2024. Fir-rigward tal- kabotaġġ (operazzjonijiet tal-kumpanniji tat-trasport imwettqa f'suq nazzjonali barra pajjiżhom), il-Kunsill qed iżomm ir-regola attwali li tippermetti massimu ta' 3 operazzjonijiet f'sebat ijiem. Bis-saħħa tal-miżuri ta' infurzar imtejba, il-monitoraġġ tal-konformità għandu jsir aktar effiċjenti u effettiv. Sabiex ma jkunx possibbli li jsir kabotaġġ sistematiku, għandu jiġi introdott perijodu ta' preklużjoni ta' 5 ijiem qabel ma jkunu jistgħu jsiru operazzjonijiet oħra ta' kabotaġġ fl-istess pajjiż bl-istess vettura. L-operatur tat-trasport ikollu jorganizza l-iskedi tax-xogħol tax-xufiera b'tali mod li jkunu jistgħu jirritornaw lura d-dar minn tal-inqas kull erba' ġimgħat - jew, jekk ix-xufier jagħżel li jieħu żewġ perijodi ta' mistrieħ imnaqqsa fil-ġimgħa, wara tliet ġimgħat fuq it-triq. Sabiex ikunu żgurati kondizzjonijiet tax-xogħol adegwati għax-xufiera, il-mistrieħ regolari ta' kull ġimgħa jridu jqattgħuh barra l-kabina. Ir-riforma tiċċara kif ix-xufiera professjonali ser jibbenefikaw mill-prinċipju tal-istess paga għall-istess xogħol fl-istess post. Ir-regola ġenerali tkun li jekk operazzjoni tkun organizzata b'tali mod li r-rabta bejn ix-xogħol tax-xufier u l-pajjiż ta' stabbiliment tibqa' intatta, ix-xufier għandu jiġi eskluż mir-regoli dwar l- istazzjonar . Dan ifisser li operazzjonijiet ta' trasport bilaterali huma espliċitament esklużi. Fit-triq lejn il-pajjiż ta' destinazzjoni u lura, hija permessa attività waħda addizzjonali ta' tagħbija/ħatt fiż-żewġ direzzjonijiet mingħajr ma taqa' taħt ir-reġim tal-istazzjonar, jew xejn fit-triq 'il barra u sa tnejn fit-triq lura. It-tranżitu huwa wkoll eskluż. Għal kull tip ieħor ta' operazzjoni, inkluż il-kabotaġġ, ir-reġim ta' stazzjonar sħiħ ikun japplika mill-ewwel jum tal-operazzjoni. Il-proposti huma parti mill-ewwel pakkett dwar il-mobbiltà, ippreżentat mill-Kummissjoni f'Ġunju 2017. It-testi maqbula llum huma l-pożizzjoni tal-Kunsill għan-negozjati mal-Parlament Ewropew bil-ħsieb li jintlaħaq ftehim dwar it-testi finali. Pakkett dwar il-Mobilità I - Approċċ ġenerali tal-Kunsill Ara l-paġna tal-laqgħa